wannaphong/clean_thaiwikipedia huggingface dataset:
# องค์การดาวเทียมเคลื่อนที่ระหว่างประเทศ
องค์การดาวเทียมเคลื่อนที่ระหว่างประเทศ  เป็นหน่วยงานสำหรับกำกับดูแลส่วนประกอบของการสื่อสารผ่านดาวเทียมระบบความปลอดภัยและแจ้งเหตุภัยพิบัติทางทะเลทั่วโลก (Global Maritime Distress and Safety System: GMDSS) ที่ก่อตั้งขึ้นโดยองค์การทางทะเลระหว่างประเทศ (International Maritime Organization: IMO) ซึ่งออกแบบมาเพื่อวางโครงข่ายระบบทั่วโลกสำหรับการสื่อสารสัญญาณฉุกเฉินอัตโนมัติสำหรับเรือเดินทะเล โดยองค์การดาวเทียมเคลื่อนที่ระหว่างประเทศเป็นหน่วยงานในการรับประกันระบบว่าจะสามารถสื่อารผ่านดาวเทียมสื่อสารเคลื่อนที่ทางทะเลได้ตลอด (ปัจจุบันให้บริการโดย อินมาแซท และไอริเดียม)

 ประวัติ 

 อินมาแซท 
องค์การดาวเทียมทางทะเลระหว่างประเทศ (International Maritime Satellite Organization: INMARSAT) ก่อตั้งขึ้นมาภายใต้การสนับสนุนขององค์การทางทะเลระหว่างประเทศตามอนุสัญญาระหว่างประเทศว่าด้วยองค์การดาวเทียมทางทะเลระหว่างประเทศ (Convention on the International Maritime Satellite Organization) ซึ่งลงนามเมื่อวันที่ 3 กันยายน พ.ศ. 2519 ที่ลอนดอน มีผลบังคับใช้เมื่อวันที่ 16 กรกฎาคม พ.ศ. 2522 ในการประสานงานระหว่างองค์การการบินพลเรือนระหว่างประเทศในช่วงคริสต์ทศวรรษที่ 1980 อนุสัญญาว่าด้วย INMARSAT ได้รับการแก้ไขให้รวมไปถึงการใช้งานวิทยุการบินโดยเฉพาะเพื่อความปลอดภัยสาธารณะ

ผู้อำนวยการใหญ่คนแรกได้รับการแต่งตั้งในเดือนกรกฎาคม พ.ศ. 2523 คือ โอลอฟ ลันด์เบิร์ก และเริ่มปฏิบัติงานในปี พ.ศ. 2525Jonathan Higgins page 205 ซึ่งก่อนหน้านี้เขาเคยเป็นผู้บริหารและผู้พัฒนาบริการโทรศัพท์เคลื่อนที่และบริการเฉพาะทางที่สวิดิชเทเลคอม (ปัจจุบันคือเทเลีย) และเขาดำรงตำแหน่งผู้อำนวยการทั่วไปและซีอีโอจนถึงปี พ.ศ. 2538

 IMSO 
ช่วงกลางคริสต์ทศวรรษที่ 1990 มีความคิดเห็นที่ขัดแย้งกันระหว่างรัฐสมาชิกเกี่ยวกับอนาคตของหน่วยงาน มีความตื่นตัวเพิ่มขึ้นในหมู่ประเทศสมาชิกว่าสินทรัพย์ทางธุรกิจขององค์การจะต้องได้รับการแปรรูป เนื่องจากลักษณะการแข่งขันของอุตสาหกรรมการสื่อสารผ่านดาวเทียม และความไม่เต็มใจของรัฐสมาชิกจำนวนมากในการลงทุนเงินใน NIMARSAT เพื่อปรับปรุงระบบโครงข่าย ยังมีอีกหลายคนที่เชื่อมั่นในความสำคัญของการรักษาบทบาทขององค์การในการสื่อสารผ่านดาวเทียมทางทะเล โดยปัญหาดังกล่าวได้รับการแก้ไขในช่วงเดือนเมษายน พ.ศ. 2541 ส่งผลให้เกิดการแก้ไขอนุสัญญาว่าด้วยองค์การดาวเทียมเคลื่อนที่ระหว่างประเทศ (Convention on the International Mobile Satellite Organization) ซึ่งสินทรัพย์ในการดำเนินงานจะถูกแบ่งและแปรรูปองค์การเป็นเอกชน ในขณะที่หน่วยงานจะยังคงเป็นองค์การกำกับดูแลต่อไป

ในวันที่ 15 เมษายน พ.ศ. 2542 INMARSAT ได้กลายเป็นองค์การดาวเทียมเคลื่อนที่ระหว่างประเทศ (IMSO) โดยขณะนั้นสินทรัพย์ในการดำเนินงานของ INMARSAT ได้ถูกแยกออกมาเป็นบริษัทอินมาแซท ซึ่งเป็นบริษัทเอกชนในสหราชอาณาจักร ซึ่งยินยอมตกลงจะดำเนินการภาระหน้าที่ด้านความปลอดภัยสาธารณะที่อยู่ภายใต้การดูแลของ IMSO ต่อไป

ข้อตกลงระหว่างองค์การการบินพลเรือนระหว่างประเทศ (ICAO) และ IMSO ได้ลงนามกันที่เมืองมอนทรีออล ประเทศแคนาดา เมื่อวันที่ 20 กันยายน พ.ศ. 2543 เพื่อเชื่อมความสัมพันธ์ระหว่าง ICAO และ IMSO โดยในเดือนพฤศจิกายน พ.ศ. 2561 อินมาแซทมีรัฐภาคีจำนวนทั้งสิ้น 103 แห่งMember states .
# ซอสน้ำผึ้งกระเทียม
ซอสน้ำผึ้งกระเทียม  เป็นซอสเปรี้ยวหวานที่มีรสชาติผสมระหว่างน้ำผึ้ง และกระเทียม ซึ่งเป็นที่นิยมอย่างมากในประเทศแคนาดา ซอสน้ำผึ้งกระเทียมเป็นอีกหนึ่งในหลายซอสที่นิยมราดบนปีกไก่, ซี่โครง รวมถึงอาหารประเภทอื่นอาทิ มีตบอล

ดูเพิ่ม
ซอสกระเทียม
บัฟฟาโลวิงส์
# หางโจวเซนจูรีเซนเตอร์
หางโจวเซนจูรีเซนเตอร์  หรือ กรีนแลนด์เซนเตอร์หางโจวเกต   เป็นตึกแฝดที่ตั้งอยู่ในศูนย์กีฬาโอลิมปิกหางโจว เริ่มก่อสร้างฐานรากเสาเข็มเมื่อวันที่ 13 ตุลาคม ค.ศ. 2017 เดิมมีแผนจะแล้วเสร็จและส่งมอบก่อนการแข่งขันกีฬาเอเชียนเกมส์ในปี 2022 แต่ได้เลื่อนกำหนดการแล้วเสร็จเป็นในปีถัดมา

อาคารนี้เป็นตึกแฝดที่สูงที่สุดในสามเหลี่ยมปากแม่น้ำแยงซี และเป็นอาคารที่สูงที่สุดในหางโจว ด้วยความสูง 310 เมตร อีกทั้งเชื่อมต่อกับเขตธุรกิจเฉียนเจียงอีกด้วย

 ประวัติ 
กรีนแลนด์กรุ๊ปซื้อที่ดินดังกล่าวในราคา 545 ล้านเหรินหมินปี้ อาคารออกแบบโดยสกิดมอร์, โอวิงส์ และเมอร์ริล และ East China Institute of Huajian Group ด้วยเงินลงทุนเกือบ 1 หมื่นล้านเหรินหมินปี้ อาคารแฝดรูปทรงคล้ายปีกอันเป็นเอกลักษณ์นี้มาจากตัวอักษร H ตัวแรกในพินอินชื่อของเมืองหางโจว ซึ่งหมายความว่า เมืองกำลังทะยานไปอย่างกลมกลืนและสวยงาม พื้นที่ดิน 77,572 ตารางเมตรและพื้นที่ก่อสร้างทั้งหมดคือ 530,892 ตารางเมตร ความสูงถึงชั้นหลังคาของตึกแฝดอยู่ที่ 282 เมตร และความสูงถึงชั้นปลายยอดอยู่ที่ 310 เมตร  ภายในอาคารประกอบด้วยสำนักงาน ธุรกิจครบวงจร โรงแรมระดับห้าดาว และห้างสรรพสินค้าบูติก
# ผู้นำตลอดกาลของเกาหลีเหนือ
ผู้นำตลอดกาลของเกาหลีเหนือ เป็นตำแหน่งที่มอบให้แก่ผู้นำที่ถึงแก่อสัญกรรมไปแล้วของเกาหลีเหนือ วลีนี้ถูกใช้ในบรรทัดหนึ่งของคำปรารภของรัฐธรรมนูญ ซึ่งมีการแก้ไขเมื่อ 30 มิถุนายน ค.ศ.2016 และในการแก้ไขครั้งต่อ ๆ มา

ข้อความดังกล่าวระบุไว้ (ในฉบับเดิม) ว่า:

ประวัติของตำแหน่ง
ประธานาธิบดีเกาหลีเหนือก่อน ค.ศ. 1994

ตำแหน่ง "ประธานาธิบดีสาธารณรัฐประชาธิปไตยประชาชนเกาหลี" ถูกสถาปนาขึ้นในรัฐธรรมนูญของเกาหลีเหนือใน ค.ศ. 1972 ก่อนหน้านั้น คิม อิล-ซ็องดำรงตำแหน่งนายกรัฐมนตรีและเลขาธิการใหญ่พรรคแรงงานเกาหลี

ใน ค.ศ. 1972 มีการสถาปนาตำแหน่งประธานาธิบดีขึ้น และคิม อิล-ซ็องได้รับเลือกให้ดำรงตำแหน่งโดยสมัชชาประชาชนสูงสุด สภานิติบัญญัติของเกาหลีเหนือ ในวันที่ 28 ธันวาคม ค.ศ. 1972 คิมดำรงตำแหน่งประธานาธิบดีจนกระทั่งถึง ค.ศ. 1994 เมื่อเขาถึงแก่อสัญกรรม และตำแหน่งดังกล่าวก็ถูกปล่อยว่างไว้โดยที่คิม จ็อง-อิล บุตรชายและผู้สืบทอดตำแหน่งของเขาไม่ได้รับตำแหน่งนั้น

"ประธานาธิบดีตลอดกาล"
คำปรารภของรัฐธรรมนูญแห่งสาธารณรัฐประชาธิปไตยประชาชนเกาหลีซึ่งแก้ไขเมื่อ 5 กันยายน ค.ศ. 1998 มีข้อความดังนี้:

ประธานาธิบดีดำรงตำแหน่งประมุขแห่งรัฐโดยนิตินัยของเกาหลีเหนือ แต่ผู้ซึ่งใช้อำนาจเหล่านั้นคือ "ผู้นำอันศักดิ์สิทธิ์" แห่งอุดมการณ์แห่งรัฐของชาติที่เรียกว่าชูเช ตามที่แอชลีย์ เจ. เทลลิสและไมเคิล วิลส์กล่าว การแก้ไขคำปรารภนี้เป็นข้อบ่งชี้ถึงลักษณะเฉพาะที่ไม่เหมือนใครของเกาหลีเหนือในการเป็นรัฐเทวาธิปไตยโดยอิงจากการบูชาบุคคลที่ห้อมล้อมคิม อิล-ซ็อง นอกจากนี้ เกาหลีเหนือยังนำปฏิทินชูเชมาใช้ โดยเริ่มนับจาก ค.ศ. 1912 ซึ่งเป็นปีที่คิม อิล-ซ็องเกิด

รัฐธรรมนูญ ค.ศ. 2012 อ้างถึงคิม อิล-ซ็องอีกครั้งในฐานะ "ประธานาธิบดีตลอดกาลแห่งสาธารณรัฐประชาธิปไตยประชาชนเกาหลี"
"เลขาธิการใหญ่ตลอดกาล" / "ประธานตลอดกาล"
หลังอสัญกรรมของคิม จ็อง-อิล รัฐธรรมนูญได้รับการแก้ไขใน ค.ศ. 2012 โดยประกาศให้เขาเป็นเลขาธิการใหญ่ตลอดกาลพรรคแรงงานเกาหลีและประธานตลอดกาลคณะกรรมการป้องกันประเทศ

ใน ค.ศ. 2016 มีการแก้ไขคำปรารภของรัฐธรรมนูญเพื่อนำเสนอตำแหน่ง "ผู้นำตลอดกาลแห่งชูเชเกาหลี" และมอบตำแหน่งนี้ให้กับคิม อิล-ซ็องและคิม จ็อง-อิลConstitution of North Korea (2016) on Wikisource

 บทบาทของประมุขแห่งรัฐในเกาหลีเหนือหลังอสัญกรรมของคิม อิล-ซ็องและคิม จ็อง-อิล 
อำนาจและหน้าที่ที่เคยเป็นของประธานาธิบดีถูกแบ่งออกให้กับเจ้าหน้าที่หลายคน ได้แก่ นายกรัฐมนตรีเกาหลีเหนือ ประธานสมัชชาประชาชนสูงสุด ประธานคณะกรรมาธิการสามัญประจำสมัชชาประชาชนสูงสุด และผู้นำทางทหาร ซึ่งก็คือประธานคณะกรรมการป้องกันประเทศ (ถูกแทนที่ด้วยคณะกรรมการกิจการแห่งรัฐเกาหลีเหนือใน ค.ศ. 2016) และผู้บัญชาการทหารสูงสุดกองทัพประชาชนเกาหลี ตำแหน่งเหล่านี้ปัจจุบันดำรงโดยคิม ด็อก-ฮุน, ชเว รย็อง-แฮ และคิม จ็อง-อึนตามลำดับ
# ฮิโรงารุสกาย! พรีเคียว
ฮิโรงารุสกาย! พรีเคียว  เป็นซีรีส์อนิเมะญี่ปุ่นผลิตโดยสตูดิโอ Toei Animation เป็นภาคที่ 20 ในแฟรนไชส์พริตตี้เคียวและออกฉายเนื่องในโอกาสฉลองครบรอบ 20 ปีของแฟรนไชส์ โคจิ โองาวะเป็นหัวหน้าผู้กำกับของซีรีส์ เรียวโนซูเกะ คินเง็ตสึเป็นหัวหน้าผู้เขียนบท อัตสึชิ ไซโตเป็นผู้ออกแบบตัวละครและฮาจิเมะ วาตานาเบะเป็นผู้ออกแบบตัวละครรอง เริ่มออกออกอากาศทางสถานีโทรทัศน์ในเครือออลนิปปงนิวส์เน็ตเวิร์กทุกสถานีในประเทศญี่ปุ่นในวันที่ 5 กุมภาพันธ์ พ.ศ. 2566 ต่อจาก ดิลิเชียสปาร์ตี้♡พรีเคียว ในช่วงเวลาออกอากาศเดียวกัน
# กีฬาวอลเลย์บอลชายหาดในเอเชียนเกมส์ 2022
กีฬาวอลเลย์บอลชายหาดในเอเชียนเกมส์ 2022 จะจัดขึ้นที่ศูนย์วอลเลย์บอลชายหาดหนิงปัวปันเปียนซาน หนิงปัว ประเทศจีน ตั้งแต่วันที่ 19–28 กันยายน ค.ศ. 2023 มี 16 ชาติเข้าร่วมการแข่งขันประเภทชาย และ 11 ชาติเข้าร่วมการแข่งขันประเภทหญิง

 กำหนดการแข่งขัน 
PPreliminary roundRรอบ 16 ทีม¼รอบก่อนรองฯ½รอบรองฯFชิงชนะเลิศ
 รายการ↓/วันที่ →  19อ  20พ  21พฤ  22ศ  23ส  24อา  25จ  26อ  27พ  28พฤ ชาย P P P P   R ¼ ½  F หญิง P P P P   R ¼ ½ F 

 ผู้ได้รับเหรียญรางวัล 
 ชาย หญิง

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 94 คนจาก 17 ชาติเข้าร่วมการแข่งขันวอลเลย์บอลชายหาดในเอเชียนเกมส์ 2022:
# เยียน สวี่เจีย
เยียน สวี่เจีย (; เกิด 23 กันยายน ค.ศ. 2001) เป็นแร็ปเปอร์ นักร้อง นักแต่งเพลง นักเต้น และนักแสดงชาวจีน ในปี ค.ศ. 2015 เขาได้เข้าร่วมรายการ X-fire และเปิดตัวในฐานะสมาชิกของวงเอ็กซ์ไนน์ ต่อมาเขาได้เข้าร่วมรายการ พรอดิวซ์แคมป์ 2019 ได้อันดับที่สามและเปิดตัวในฐานะสมาชิกของวงอาร์วันเอสอี

 อาชีพ 
 2015-2019: เอ็กซ์ไนน์ 
เมื่อวันที่ 21 กรกฎาคม ค.ศ. 2015 เขาได้เข้าร่วมการแข่งขัน X Fire ซึ่งในตอนที่ 1 เขาได้รับเลือกให้อยู่ในทีมของ หลี่ ยู่ชุน เขาเซ็นสัญญากับ EE-Media เมื่อวันที่ 24 กันยายน ค.ศ. 2016 เขาเป็นส่วนหนึ่งของวง X Nine และมีอัลบั้มแรกได้รับการจำหน่ายในชื่อ X Nine  เมื่อวันที่ 28 กันยายน เขาเดบิวต์ในฐานะสมาชิกของวง X Nine โดยเยียนมีตำแหน่งเป็นแร็ปเปอร์ในวง ภายหลังเขาได้เซ็นสัญญากับ Wajijiwa Entertainment

 ผลงานเพลง
# ยู ฮี-แจ
ยู ฮี-แจ (; เกิด 22 กุมภาพันธ์ พ.ศ. 2537) เป็นนักร้องและนักแสดงชาวเกาหลีใต้ เขาเปิดตัวในฐานะสมาชิกของ แมสค์ เมื่อวันที่ 19 สิงหาคม พ.ศ. 2559 ภายใต้ JJ Holic Media และ Lotus E&M ต่อมาวงก็ถูกยุบในวันที่ 18 ตุลาคม พ.ศ. 2563 ในปี พ.ศ. 2566 ฮีแจได้เข้าร่วมในรายการแข่งขันเรียลลิตี้ของเจทีบีซีชื่อ พีคไทม์ ในชื่อทีม 7:00 ร่วมกับอีเร อดีตสมาชิกวงเดียวกัน และได้อันดับที่สอง ในเดือนพฤษภาคม ปี พ.ศ. 2566 ฮีแจ และ อีเร เซ็นสัญญาพิเศษกับ PCS Entertainment และเริ่มการเดินทางครั้งใหม่ในฐานะดูโอชื่อ เซเวนัส

 ผลงานเพลง 

 ผลงานการแสดง 
 มิวสิกวิดีโอ 
ปี ค.ศ.นักร้องชื่อเพลงหมายเหตุ2016SugarbowlLeaned(기대를 낮출게)นักแสดงในมิวสิกวิดีโอ2017คิม กี-ฮย็อนDreams Gone Away(꿈이 떠나가다)นักแสดงในมิวสิกวิดีโอ
# กีฬาปัญจกีฬาสมัยใหม่ในเอเชียนเกมส์ 2022
กีฬาปัญจกีฬาสมัยใหม่ในเอเชียนเกมส์ 2022 จะจัดขึ้นที่ศูนย์กีฬาฟูหยางหยินหู หางโจว ประเทศจีน ตั้งแต่วันที่ 20-24 กันยายน ค.ศ. 2023

 กำหนดการแข่งขัน 
RFencing Ranking RoundSรอบรองฯFชิงชนะเลิศ
 รายการ↓/วันที่ →  20พ  21พฤ22ศ23ส24อา บุคคลชาย R S F บุคคลหญิง R   F ทีมชาย R S F ทีมหญิง R   F
รอบรองชนะเลิศหญิงกำหนดเดิมในวันที่ 21 กันยายน แต่ถูกยกเลิกเนื่องจากจำนวนนักกีฬาไม่เพียงพอ

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 94 คนจาก 17 ชาติเข้าร่วมการแข่งขันปัญจกีฬาสมัยใหม่ในเอเชียนเกมส์ 2022:
# กีฬาเทเบิลเทนนิสในเอเชียนเกมส์ 2022
กีฬาเทเบิลเทนนิสในเอเชียนเกมส์ 2022 จะจัดขึ้นที่ยิมเนเซียมสวนกีฬาคลองกงซู หางโจว ประเทศจีน ตั้งแต่วันที่ 22 กันยายน – 2 ตุลาคม ค.ศ. 2023

 กำหนดการแข่งขัน 
PPreliminary roundsRรอบ 16 คน¼รอบก่อนรองฯ½รอบรองFชิงชนะเลิศ
 รายการ↓/วันที่ →  22ศ  23ส 24อา  25จ  26อ  27thพ 28พฤ29ศ30ส1อา2จ3อ ชายเดี่ยว     PP R¼  ½ F  ชายคู่     PP R¼ ½ F   ทีมชาย P P R ¼ ½ F         หญิงเดี่ยว     PP R¼ ½ F   หญิงคู่      P R¼  ½ F   ทีมหญิง P P R ¼ ½ F         คู่ผสม   P PR ¼½ F 

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 174 คนจาก 24 ชาติเข้าร่วมการแข่งขันเทเบิลเทนนิสในเอเชียนเกมส์ 2022:
# จ๋าย เซียวเหวิน
จ๋าย เซียวเหวิน (เกิด 28 พฤษภาคม พ.ศ. 2542) เป็นนักร้องและนักแสดงชาวจีน เขามีชื่อเสียงจากการเข้าร่วมในรายการเรียลลิตี้โชว์เอาชีวิตรอดชื่อ พรอดิวซ์แคมป์ 2019 ซึ่งเขาได้อันดับที่ 6 และเป็นอดีตสมาชิกของบอยแบนด์ของรายการชื่อ R1SE เขายังเป็นที่รู้จักจากการแสดงในเรื่อง
Falling Into Your Smile และ Sweet Tooth

 ผลงานการแสดง 
 ละครโทรทัศน์ 
 ปี ค.ศ. เรือ่ง บทบาท เครือข่าย หมายเหตุ  2021 Unrequited Love สวี จื้ออัน เทนเซ็นต์ วิดีโอ, แมงโกทีวี ซับไทย ทาง WeTV   Falling Into Your Smile เจี่ยน หยาง YOUKU  ซับไทยและพากย์ ทาง WeTV, ซับไทย ทาง YOUKU   Dear Parents หลี่ ปิง อ้ายฉีอี้, เทนเซ็นต์ วิดีโอ  Sweet Teeth หลิว อวี่เฉิง อ้ายฉีอี้ ซับไทย ทาง iQIYI Thailand    Eternal Faith เซี่ย เหลียน   The Great Cao Xuan Xuan กัว จื่อเจี๋ย อ้ายฉีอี้  Fox Spirit Matchmaker Love in Pavilion หยาง อีถ้าน  Always Home จิ่ง ชีฉือ เทนเซ็นต์ วิดีโอ  First Frost เซี่ยง หล่าง YOUKU
# ขาหมูเยอรมัน
ขาหมูเยอรมัน อาจหมายถึง
 ชไวนส์ฮัคเซอ อาหารเยอรมันที่ได้จากการนำข้อขาหมูไปอบจนหนังกรอบ
 ไอส์ไบน์ อาหารเยอรมันที่ได้จากการนำข้อขาหมูไปเคี่ยว
# ฮิปโนซิสไมค์
ฮิปโนซิสไมค์  เป็นโครงการสื่อผสมญี่ปุ่นโดยคิงเร็กคอดส์ภายใต้เครือเอวิลไลน์เร็กคอดส์ ตัวละครออกแบบโดยไอเดียแฟกทอรีภายใต้เครือโอโตมาเตะ โดยยูอิจิโร โมโมเซะเป็นผู้เขียนบทหลัก โครงการประกอบด้วยนักพากย์ 18 คนและเน้นไปที่การดวลแร็ป โดยให้แฟน ๆ โหวตทีมที่ชื่นชอบ ซีดีของโครงการติดอันดับสูงในชาร์ตเพลงกระแสหลัก แฟรนไชส์ได้ขยายครอบคลุมสื่อดัดแปลงทั้งมังงะ ละครเวที เกมมือถือ และอนิเมะ

 สื่อ 
 เกม 

 มังงะ 
งานต้นฉบับโดยเอวิลไลน์เร็กคอดส์ เขียนบทโดยยูอิจิโร โมโมเซะ

ฮิปโนซิสไมค์ -Before the Battle- The Dirty Dawg
ฮิปโนซิสไมค์ -Before the Battle- The Dirty Dawg เรื่องราวเน้นไปที่อดีตสมาชิกของ The Dirty Dawg ตีพิมพ์ในนิตยสารโชเน็งแม็กกาซีนเอดจ์ของสำนักพิมพ์โคดันชะตั้งแต่ฉบับเดือนมกราคม พ.ศ. 2562 (วางจำหน่าย 17 ธันวาคม พ.ศ. 2561) ถึงฉบับเดือนสิงหาคม พ.ศ. 2563 (วางจำหน่าย 17 กรกฎาคม พ.ศ. 2563) วาดภาพโดยรูอิ คาราซูซูกิ มังงะมีลิขสิทธิ์ในประเทศไทยโดยสำนักพิมพ์ฟีนิกซ์

ฮิปโนซิสไมค์ Mic -Division Rap Battle- Side B.B. & M.T.C
ฮิปโนซิสไมค์ -Division Rap Battle- Side B.B. & M.T.C เรื่องราวเน้นไปที่ Buster Bros!!! และ Mad Trigger Crew ตีพิมพ์ในนิตยสารโชเน็งซิริอุสรายเดือนของสำนักพิมพ์โคดันชะตั้งแต่ฉบับเดือนกุมภาพันธ์ พ.ศ. 2562 (วางจำหน่าย 26 ธันวาคม พ.ศ. 2561) ถึงฉบับเดือนพฤษภาคม พ.ศ. 2563 (วางจำหน่าย 26 มีนาคม พ.ศ. 2563) มังงะมีลิขสิทธิ์ในประเทศไทยโดยสำนักพิมพ์ฟีนิกซ์

ฮิปโนซิสไมค์ -Division Rap Battle- Side F.P & M

ฮิปโนซิสไมค์ -Division Rap Battle- side D.H & B.A.T

ฮิปโนซิสไมค์ -Division Rap Battle- Dawn of Divisions

ฮิปโนซิสไมค์ -Division Rap Battle- Side B.B and M.T.C +

ฮิปโนซิสไมค์ -Division Rap Battle- Side F.P and M +

 ละครเวที 

 อนิเมะ 
ซีรีส์อนิเมะดัดแปลงชื่อเรื่องว่า ฮิปโนซิสไมค์ -ดิวิชันแร็ปแบทเทิล- ไรม์อนิมา ประกาศสร้างในวันที่ 4 ธันวาคม พ.ศ. 2562 ออกอากาศตั้งแต่วันที่ 3 ตุลาคมถึง 26 ธันวาคม พ.ศ. 2563

 วิทยุ 

 รางวัล 
ปีรางวัลสาขาผลงาน/ผู้เข้าร่วมผลอ้างอิง พ.ศ. 2562 เซยูอวอร์ด รางวัลการร้องเพลง แฟรนไชส์ฮิปโนซิสไมค์
# เครื่องบันทึกตลับวิดีโอ
เครื่องบันทึกตลับวิดีโอ  หรือ เครื่องบันทึกวิดีโอ  เป็นอุปกรณ์ไฟฟ้าสำหรับบันทึกเสียงและภาพในระบบอนาล็อกจากสัญญาณโทรทัศน์หรือสัญญาณเสียงและภาพอื่น ๆ บนวิดีโอเทปซึ่งมีเทปแม่เหล็กอยู่ และยังสามารถเล่นวิดีโอที่บันทึกไปแล้วซ้ำได้ โดยนิยมนำมาใช้ในการบันทึกรายการโทรทัศน์ลงบนวิดีโอเทปเพื่อนำมารับชมภายหลังได้
# ลาลบาคจาราชา
ลาลบาคจาราชา (อักษรโรมัน: Lalbaugcha Raja; ราชาแห่งลาลบาค) เป็นเทวรูปพระคเณศประดิษฐานเพื่อให้สาธารณชนบูชาในย่านลาลบาคในนครมุมไบ รัฐมหาราษฏระ ประเทศอินเดีย ในระหว่างเทศกาลคเณศจตุรถี เทวรูปจะประดิษฐานเพื่อ ทรรศน (darsan) แก่สาธุชนนาน 11 วัน ก่อนที่จะอัญเชิญลงละลายน้ำทะเลอาหรับตรงคิรคาวจาวปัตตี ในวันคเณศวิสารชน หรืออนันตจตุรเทศี

เชื่อกันว่าเทวรูปพระคเณศองค์นี้เป็น นวสาจา คณปติ (Navasacha Ganpati,  แปลว่า "ผู้ซึ่งประทานพรให้ชนทั้งปวงสำเร็จ") และมีผู้มาสักการะมากกว่า 1.5 ล้านคนต่อวันในระหว่างสิบวันที่ประดิษฐานในช่วงเทศกาลคเณศจตุรถี

ในปี 2023 การประดิษฐานเทวรูปพระคเณศนี้ได้ปฏิบัติสืบเนื่องมาเป็นปีที่ 90 การปฏิบัตินี้ในเทศกาลคเณศจตุรถีมียกเลิกไปครั้งเดียวคือปี 2020 ในช่วงการระบาดของโควิด-19 และผู้จัดหันไปรณรงค์เกี่ยวกับการป้องกันไวรัสชดเชย

เทวรูปพระคเณศนี้ประดิษฐานบน มณฑล ซึ่งเดิมทีรู้จักในขื่อ สารวชนิกคเณศโหตสวมณฑล ลาลบาค ('Sarvajanik Ganeshotsav Mandal, Lalbaug') สร้างขึ้นในปี 1934 ที่ตลาดลาลบาคโดยชาวประมงในชุมชนชาวโกลี

ว่ากันว่าสร้างขึ้นตามคำสาบานของพ่อค้าแม่ค้าและชาวประมงที่เดิมเคยทำมาหากินในบริเวณตลาดเปรุจาวล์ (Peru Chawl) ที่ต่อมาถูกปิดตัวลงในปี 1932 พวกเขาได้สวดอ้อนวอนพระคเณศและสาบานว่าหากมีการสร้างตลาดถาวรขึ้นที่นี่ จะสร้างมณฑลขึ้นถวาย ภายใต้ความช่วยเหลือของกุวารจี เชฐาภาอี ชาห์ (Kuwarji Jethabhai Shah) และคณะ เจ้าของที่ดิน ราชาบาอี ตัยยพาลี (Rajabai Tayyabali) ได้มอบที่ดินส่วนหนึ่งสำหรับสร้างตลาดขี้น พ่อค้าและชาวประมงจึงสร้างเทวรูปพระคเณศขึ้นเพื่อถวายบูชา ประดับด้วยเครื่องทรงประดุจชาวประมง 

ผู้ดูแลของมณฑลนี้สืบทอดโดยตระกูลเดียวมาแปดทศวรรษ คือตระกูลกัมพลิ (Kambli family)
# รอยโรคแบงคาร์ต
รอยโรคแบงคาร์ต  เป็นรูปแบบหนึ่งของการบาดเจ็บหัวไหล่ที่เกิดขึ้นสืบเนื่องจากไหล่หลุด รอยโรคนี้เป็นการบาดเจ็บส่วนช่วงล่างของกลีนอยด์ลาบรัมของไหล่ เมื่อเกิดการบาดเจ็บนี้ขึ้น จะเกิดถุง (pocket) ทางด้านหน้าของกลีนอยด์ขึ้น ซึ่งทำให้ส่วนหัวของกระดูกฮิวเมอรัสสามารถเคลื่อนเข้าไปได้ รอยโรคนี้เป็นข้อบ่งชี้สำหรับการผ่าตัด และมักจะพบร่วมกับรอยโรคฮิลล์-แช็กส์ ซึ่งคือการบาดเจ็บที่ส่วนหัวของกระดูกฮิวเมอรัสส่วนหลัง

รอยโรคกระดูกแบบบแบงคาร์ต (bony Bankart) เป็นรอยโรคที่รวมถึงการหักของโพรงกลีนอยด์ทางด้านหน้า-ด้านล่าง (anterior-inferior) ของกระดูกสะบัก

รอยโรคแบงคาร์ตตั้งชื่อตามศัลยแพทย์ออร์โทพีดิกส์ชาวอังกฤษ อาร์เธอร์ ซิดนีย์ บรุนเดิล แบงคาร์ต (1879–1951)Who Named It.com - Bankart's Lesion

การวินิจฉัย
การวินิจฉัยแรกเริ่มโดยทั่วไปสามารถใช้การตรวจร่างกายร่วมกับการถ่ายภาพทางการแพทย์ ซึ่งอาจใช้การถ่ายภาพรังสีโพรเจ็กชั่น หรือ เอ็มอาร์ไอ ของช่วงไหล่ หากพบความต่างสีภายในข้อ (intra-articular contrast) จะช่วยให้สามารถประเมินกลีนอยด์ลาบรัมได้ดียิ่งขึ้น

การรักษา
การแก้ไขในข้อสำหรับการบาดเจ็บแบงคาร์ตมีอัตราสำเร็จสูง กระนั้น เกือบหนึ่งในสามอาจต้องได้รับการผ่าตัดแก้ไขเพิ่มเติมเพื่อรักษาความไม่มั่นคงที่จะยังคงอยู่ (continued instability) หลังการผ่าตัดแรก อัตราการต้องผ่าตัดแก้ไขนี้เพิ่มขึ้นในกรณีที่อายุต่ำกว่า 20 ปี การผ่าตัดแก้ไขสามารถใช้วิธีส่องกล้องเข้าทางข้อ หรือผ่านหัตถการลาทาร์เจ็ตซึ่งลุกลามและต้องผ่าเปิด วิธีหลังนี้มีแนวโน้มในการเกิดกระดูกเคลื่อนซ้ำต่ำ แต่อาจมีระยะการเคลื่อนไหวที่ลดลงหลังการผ่าตัด
# กลุ่มปูชนียสถานของชาวโหยสฬะ
กลุ่มปูชนียสภานของชาวโหยสฬะ  ประกอบด้วยโบสถ์พราหมณ์สามแห่งที่สร้างขึ้นในรูปแบบสถาปัตยกรรมโหยสฬะในอินเดียใต้ และได้รับการขึ้นทะเบียนเป็นแหล่งมรดกโลกของยูเนสโก ปูชนียสถานเหล่านี้สร้างขึ้นระหว่างศตวรรษที่ 12-13 ในสมัยจักรวรรดิโหยสฬะ รูปแบบทางสถาปัตยกรรมของทั้งสามแห่งพัฒนาขึ้นในสมัยโหยสฬะตอนต้นซึ่งกำลังขึ้นเรืองอำนาจในแถบอินเดียใต้ รูปแบบของโหยสฬะในยุคนี้เริ่มมีความโดดเด่นแตกต่างจากรูปแบบร่วมสมัยของจักรวรรดิและวัฒนธรรมอื่น ๆ

ด้วยสถาปัตยกรรมที่โดดเด่น งานประติมากรรมสมจริง และงานแกะสลักหิน ยูเนสโกขึ้นทะเบียนทั้งสามสถานที่ให้เป็นแหล่งมรดกโลกในปี 2023

รายชื่อ
 + ปูชนียสถานของชาวโหยสฬะ แหล่งมรดกโลกของยูเนสโก
   ที่
  ชื่อในปัจจุบัน
  ศาสนา
  เทพเจ้า
  สร้างเสร็จ(ค.ศ.)
  ภาพ
   1
  จันนเกศวเทวาลัย
  ฮินดู
  พระวิษณุ
  1117
  100px
   2
  โหยสเฬสวรเทวาลัย
  ฮินดู
  พระศิวะ
  1160
  100px
   3
  เกศวเทวาลัย
  ฮินดู
  พระวิษณุ
  1258
  100px
# พระยาเพชรกำแหงสงคราม (มลิ ยุกตนันท์)
อำมาตย์โท พระยาเพชรกำแหงสงคราม (มลิ ยุกตนันท์) (5 ตุลาคม 2408 – 25 ธันวาคม 2482)จดหมายเหตุพระราชกิจรายวัน เป็นขุนนางชาวไทย อดีตผู้ว่าราชการเมืองชุมพร, อดีตผู้ว่าราชการเมืองตะกั่วป่า และต้นตระกูลยุกตะนันท์พระราชทานนามสกุล ครั้งที่ 5 (ลำดับที่ 394)

 ประวัติ 
อำมาตย์โท พระยาเพชรกำแหงสงคราม เกิดเมื่อวันที่ 5 ตุลาคม 2408 บิดาชื่อ ยุก ยุกตนันท์ มารดาชื่อ หรุ่น ยุกตนันท์ จบการศึกษาจากโรงเรียนกรุงเทพคริสเตียนวิทยาลัย เมื่อจบการศึกษาได้เดินทางไปศึกษาต่อที่ประเทศสหรัฐอเมริกา ด้านชีวิตครอบครัวสมรสกับ คุณหญิงเพชรกำแหงสงคราม (เป้า วัชราภัย ยุกตะนันท์) น้องสาวของพระยาพิจารณาปฤชามาตย์ (สุหร่าย วัชราภัย) อดีตองคมนตรีสมัยรัชกาลที่ 6–7 และอดีตกรรมการศาลฎีกา

พระยาเพชรกำแหงสงครามถึงแก่กรรมเมื่อวันที่ 25 ตุลาคม 2482 ด้วยโรคชราที่บ้านตรอกเวท ถนนสีลม จังหวัดพระนคร สิริอายุได้ 74 ปี

 รับราชการ 
หลังจากเรียนจบจากสหรัฐอเมริกาก็ได้เข้ารับราชการเป็นครูสอนภาษาอังกฤษที่โรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน) เมื่อปี 2431 ในวันที่ 7 เมษายน 2432 ได้รับพระราชทานสัญญาบัตรยศเป็น นายร้อยตรี มลิพระราชทานสัญญาบัตร พลเรือน และ ทหาร (หน้า 10) จากนั้นในวันที่ 25 พฤศจิกายน 2435 ท่านได้รับพระราชทานสัญญาบัตรเลื่อนยศเป็น นายร้อยโท มลิพระราชทานสัญญาบัตรทหาร ต่อมาได้โอนไปรับราชการที่กระทรวงมหาดไทยและได้เข้ารับพระราชทานสัญญาบัตรบรรดาศักดิ์เป็น หลวงสวัสดิ์บุรีรมย์ ผู้ช่วยราชการเมืองสงขลา เมื่อวันที่ 13 มกราคม ศกเดียวกันพระราชทานสัญญาบัตรขุนนาง

ในวันที่ 22 กุมภาพันธ์ 2440 ได้โปรดเกล้าฯ ให้กระทรวงมหาดไทยส่งสัญญาบัตรเลื่อนบรรดาศักดิ์ให้ท่านเป็น พระยาเพชรกำแหงสงคราม ผู้ว่าราชการเมืองชุมพร ถือศักดินา 3000ส่งสัญญาบัตรไปพระราชทาน ต่อมาในวันที่ 14 กุมภาพันธ์ 2443 ได้โปรดเกล้าฯ ให้ย้ายท่านมาดำรงตำแหน่งผู้ว่าราชการเมืองตะกั่วป่าที่ว่างอยู่แจ้งความกระทรวงมหาดไทย เรื่อง ย้ายข้าราชการและแต่งตั้งข้าราชการ (หน้า 719) ในปี 2446 ท่านได้เป็นเจ้ากรมสำรวจ ก่อนจะลาออกจากตำแหน่งในเดือนพฤษภาคมปี 2447 เนื่องจากโรคภัยเบียดเบียนขอพักรักษาตัวแจ้งความกระทรวงมหาดไทย จากนั้นในปี 2449 หลังจากรักษาตัวจนหายดีแล้วก็ได้กลับเข้ารับราชการในตำแหน่งผู้ว่าราชการเมืองศรีโสภณแทน หลวงนราโยธี ที่โปรดให้กลับเข้ามารับราชการที่กรุงเทพฯแจ้งความกระทรวงมหาดไทย

ต่อมาเมื่อมีการยกฐานะอำเภอกบินทร์บุรี เมืองปราจีนบุรี ขึ้นเป็นเมืองกบินทร์บุรี ในปี 2450แจ้งความกระทรวงมหาดไทย ก็ได้โปรดเกล้าฯ ให้ท่านเป็นผู้ว่าราชการเมืองกบินทร์บุรี หลังจากนั้นในปี 2451 ท่านก็ล้มป่วยจึงได้กราบถวายบังคมลาออกจากตำแหน่งผู้ว่าราชการเมืองกบินทร์บุรีเพื่อพักรักษาตัวโดยมี พระภักดีเดชะ นายอำเภอประจันตคามมารักษาราชการแทนแจ้งความกระทรวงมหาดไทย

 เครื่องราชอิสริยาภรณ์ 
 ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
 เครื่องราชอิสริยาภรณ์ไทย 
ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๑๔ ตอนที่ ๑๕ หน้า ๑๘๘, ๑๑ กรกฎาคม ๑๑๖
ราชกิจจานุเบกษา, พระราชทานเครื่องราชอิสริยาภรณ์, เล่ม ๑๒ ตอนที่ ๔๖ หน้า ๔๔๕, ๑๖ กุมภาพันธ์ ๑๑๔

 เครื่องราชอิสริยาภรณ์ต่างประเทศ 
  :
 พ.ศ. 2457 – 80px เครื่องอิสริยาภรณ์เลฌียงดอเนอร์ ชั้นเชอวาลีเยราชกิจจานุเบกษา, พระราชทานพระบรมราชานุญาตประดับตราต่างประเทศ, เล่ม ๓๑ ตอนที่ ๐ ง หน้า ๑๒๙๘, ๑๓ กันยายน ๒๔๕๗
# โหยสเฬศวรเทวสถาน
โหยสเฬศวรเทวสถาน (Hoysaleswara temple) เป็นโบสถ์พราหมณ์สร้างขึ้นในศตวรรษที่ 12 บูชาพระศิวะ ตั้งอยู่ในหเลพีฑู รัฐกรณาฏกะ ประเทศอินเดีย ในสมัยที่เป็นราชธานีแห่งจักรวรรดิโหยสฬะ เทวสถานนี้สร้างขึ้นริมฝั่งทะเลสาบที่มนุษย์สร้างขึ้น โดยกษัตริย์วิษณุวรรธนะแห่งโหยสฬะเป็นผู้ดำริให้สร้างเทวสถานนี้ขึ้น เริ่มต้นก่อสร้างราวปี 1121 แล้วเสร็จในปี 1160Foekema (1996), p.59 ในต้นศตวรรษที่ 14 หเลพีฑูถูกโจมตีและทำลายสองครั้งโดยกองทัพมุสลิมของรัฐสุลต่านเดลีจากทางเหนือ ทั้งเทวสถานและราชธานีจึงถูกทิ้งร้างในสภาพทรุดโทรมนับจากนั้นKamath (2001), p129

โหยสเฬศวรเทวสถานเป็นปูชนียสถานตามธรรมเนียมของลัทธิไศวะในศาสนาฮินดู แต่ก็มีสัญลักษณ์ของลัทธิไวษณวะ, ลัทธิศักติ ไปจนถึงเทวบุคคลของศาสนาไชนะปรากฏอยู่ด้วย โหยสเฬศวรเทวสถานสร้างขึ้นเป็นเทวสถานคู่ บูชาศิวลึงค์โหยสเฬศวร และสันตเฬศวร ซึ่งแทนรูปปางบุรุษและสตรี ซึ่งเท่ากันและเชื่อมต่อกันที่ส่วนมุขยื่น (transept) ภายนอกมีสองประติมากรรมรูปโคนนทิ แต่ละรูปหันหน้าเช้าหาศิวลึงค์ทั้งสองภายใน ภายในเทวสถานยังมีศาลขนาดย่อมที่ประดิษฐานพระสูรยะ ในอดีต เทวสถานมีโครงสร้างเป็นหอคอยสูงชะลูด แต่พังทลายหรือถูกทำลายลงมานานแล้ว ปัจจุบันหลังคาของเทวสถานมีลักษณะเรียบ เทวสถานหันหน้าออกทางตะวันออก กระนั้นในปัจจุบันทางเข้าอยู่ทางเหนือ ทั้งเทวสถานหลักและศาลโคนนทิล้วนสร้างขึ้นจากแบบแผนสี่เหลียมจัตุรัส (square plan) เทวสถานนี้สร้างขึ้นโดยแกะสลักจากหินสบู่ และเป็นที่รู้จักจากงานประติมากรรมและงานแกะสลักนูนต่ำที่วิจิตร และจากทั้งประตอมานวิทยา ประวัติศาสตร์ และจารึกทั้งภาษาของอินเดียเหนือและใต้ งานศิลปกรรมของเทวสถานนี้แสดงให้เห็นวิถีชีวิตของผู้คนในศตวรรษที่ 12 ปัจจุบัน งานแกะสลักนูนต่ำขนาดใหญ่รวม 340 ภาพเป็นภาพที่เกี่ยวกับเทววิทยาและปรัมปราวิทยาของศาสนาฮินดู งานแกะสลักภาพเล็กกว่าพบแสดงเรื่องราวจากคัมภีร์ฮินดู เช่น รามายณะ มหาภารตะ และ ภาควตปุราณะ

งานศิลปกรรมของโหยสเฬศวรเทวสถานเสียหายแต่ส่วนใหญ่แล้วยังคงสภาพอยู่ โดยรอบของเทวสถานยังเต็มไปด้วยซากปรักหักพังสถาปัตยกรรมโหยสฬะ เช่น ไชนพสาทิเทวสถาน และ เกทาเรศวรเทวสถานPermanent Delegation of India to UNESCO (2014), Sacred Ensembles of the Hoysala, UNESCO
# เจนนเกศวเทวสถาน (โสมนาถปุระ)
เจนนเกศวเทวสถาน (Chennakesava Temple หรือ Chennakeshava Temple) หรือ เกศวเทวสถาน (Keshava Temple) เป็นโบสถ์พราหมณ์ลัทธิไวษณวะ ตั้งอยู่ริมฝั่งแม่น้ำกาเวรี ในโสมนาถปุระ อำเภอไมสูรุ รัฐกรณาฏกะ ประเทศอินเดีย สร้างแล้วเสร็จในปี 1258 โดย โสมนาถ ทันทนายก (Somanatha Dandanayaka) นายพลในรัชสมัยของกษัตริย์นรสิงหที่สามแห่งจักรวรรดิโหยสฬะ เทวสถานนี้ตั้งอยู่ห่างไป  ทางตะวันออกของนครไมสูรุKeshava Temple, Somnathpura, Karnataka , Government of Karnataka, India

เทวสถานนี้สร้างขึ้นด้วยสถาปัตยกรรมแบบโหยสฬะ เทวาลัยหลักตั้งอยู่ตรงกลาง ประกอบด้วยครรภคฤห์สามห้องที่สมมาตรกัน วางในทิศเหนือ-ใต้-ตะวันออก-ตะวันตก ครรภคฤห์นี้ประกอบด้วยห้องตะวันตกซึ่งเคยเป็นที่ตั้งของเทวรูปพระเกศวะ (Kesava) ซึ่งสูญหายไปแล้ว ครรภคฤห์เหนือเป็นพระชนรรธนะ (Janardhana) และครรภคฤห์ทางใต้เป็นพระเวนุโคปาล (Venugopala) ทั้งสามองค์เป็นปาวอวตารของพระวิษณุ ทั้งสามห้องครรภคฤห์มีโถงกลางร่วมกันคือ สภามณฑป (sabha-mandapa) ซึ่งมีหลายเสา ผนังด้านนอก ผนังด้านใน เสา และเพดาน ของทั้งเทวสถานล้วนแกะสลักอย่างวิจิตรด้วยภาพทางเทววิทยาของศาสนาฮินดู รวมถึงยังมีงานแกะสลักภาพจากคัมภีร์ของฮินดู เช่น รามายณะ ทางใต้, มหาภารตะ ทางเหนือ และ ภาควตปุราณะ ทางตะวันตก

จอร์จ มีเชล (George Michell) ระบุว่าเจนนเกศวรเทวสถานแห่งโสมนาถปุระถือเป็นจุดสูงสุดของการพัฒนาสถาปัตยกรรมโบสถ์พราหมณ์แบบโหยสฬะ และมีความโดดเด่นพิเศษในหลายแง่มุม